Rezolucija Vijeća sigurnosti broj 12
Rezolucija Vijeća sigurnosti broj 12 je donesena 10. decembra 1946. godine, u Vijeću sigurnosti Ujedinjenih nacija na 82. sjednici. Tema rezolucije je tzv. grčko pitanje, i međunarodne posljedice Grčkog građanskog rata. Predstavnicima Grčke i DF Jugoslavije je omogućeno učestvovanje na sjednici, dok su predstavnici Albanije i Bugarske predstavili zvaničnu izjavu, te su u određenim okolnostima mogli učestvovati u diskusiji. Nakon što je Sovjetski Savez u januaru 1946. godine, optužio britanske vojne trupe za mješanje u unutrašnje poslove Grčke, a eskalacijom građanskog rata u martu iste godine, između lijevo orijentiranog narodnog fronta Demokratske armije Grčke i konzervativne grčke Vlade, koju je u tom periodu podržavala Velika Britanija, došlo je so direktnog logističkog potpomaganja grčkih partizana od strane Albanije i DFJ, te organiziranja logora za obuku i oporavak grčkih revolucionara u Jugoslaviji.